แรงซื้อหุ้นพลังงานดัน SET เปิดเย็นพุ่งกว่า 13 จุด ขานรับราคาน้ำมันรีบาวด์
แรงซื้อหุ้นพลังงานดัน SET เปิดเย็นพุ่งกว่า 13 จุด ขานรับราคาน้ำมันรีบาวด์ โดยดัชนีปิดตลาดวันนี้ ที่ระดับ 1,655.73 จุด บวก 13.24 จุด หรือ 0.81% มูลค่าการซื้อขาย 4.5 หมื่นล้านบาท
13 ก.พ. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,655.73 จุด บวก 13.24 จุด หรือ 0.81% มูลค่าการซื้อขาย 4.5 หมื่นล้านบาท
10 หุ้นดันดัชนีวันนี้

ด้าน น.ส.อาภาภรณ์ แสวงพรรค ผู้อำนวยการบริหาร ฝ่ายวิจัยหลักทรัพย์ บล.ดีบีเอส วิคเคอร์ส (ประเทศไทย) กล่าวว่า ตลาดหุ้นไทยวันนี้ปรับตัวขึ้น รับแรงหนุนจากปัจจัยต่างประเทศ ในเรื่องที่ผู้แทนสหรัฐฯจะมาพบปะกับทางจีนเพื่อหารือเจรจาการค้าในวันที่ 14-15 ก.พ.นี้ ซึ่งทำให้อาจมีการเลื่อนกำหนดเส้นตายสำหรับการบรรลุข้อตกลงทางการค้าระหว่างสหรัฐฯและจีนที่กำหนดไว้ในวันที่ 1 มี.ค.ออกไปได้
นอกจากนี้ ราคาน้ำมันฟิวเจอร์สปรับตัวขึ้นหลังจากที่กลุ่มประเทศผู้ส่งออกน้ำมัน (โอเปก) ยังคงเดินหน้าลดกำลังการผลิต ทำให้หุ้นในกลุ่มน้ำมันกระเตื้องขึ้น และไปหนุนตลาดฯให้บวกได้กว่า 10 จุด
ด้านตลาดหุ้นในภูมิภาคเอเชียเคลื่อนไหวทั้งในแดนบวก-ลบ ขณะที่ตลาดในยุโรปเทรดบ่ายนี้บวกได้ดีราว 0.4-0.5% พร้อมให้ติดตามการจรจาการค้าระหว่างสหรัฐฯ และจีนต่อไป, ติดตามตัวเลขเศรษฐกิจของประเทศหลัก, ทิศทางราคาน้ำมัน, การชัตดาวน์ซึ่งมีแนวโน้มที่ดีขึ้น และทำให้สหรัฐฯอาจจะไม่มีการชัตดาวน์รอบใหม่ ส่วนในประเทศก็ให้ติดตามการทยอยประกาศผลประกอบการของบริษัทจดทะเบียน รวมถึงการจ่ายปันผลด้วย
ส่วนแนวโน้มการลงทุนในวันพรุ่งนี้ (14 ก.พ.) คาดตลาดฯยังมีโอกาสที่จะปรับขึ้นได้ พร้อมให้แนวรับ 1,650 จุด ส่วนแนวต้าน 1,660 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 2,711,705.78 บาท ปิดที่ 49 บาท เพิ่มขึ้น 0.50 บาท
EA มูลค่าการซื้อขาย 2,697,205.05 บาท ปิดที่ 51.25 บาท เพิ่มขึ้น 2 บาท
PTTGC มูลค่าการซื้อขาย 2,142,207.15 บาท ปิดที่ 69.25 บาท เพิ่มขึ้น 1.75 บาท
PTTEP &lt;XD&gt; มูลค่าการซื้อขาย 1,944,852.25 บาท ปิดที่ 124 บาท เพิ่มขึ้น 2.50 บาท
TOP มูลค่าการซื้อขาย 1,760,250.55 บาท ปิดที่ 76 บาท เพิ่มขึ้น 2.75 บาท
ตลาดหุ้นเอเชีย
